महाभारतम्-01-आदिपर्व-097
<table>				
<td>

	वैशंपायन उवाच।	<td>	1-97-1x	
				
<td>

	गतान्मुनिगणान्दृष्ट्वा पुत्रं संगृह्य पाणिना।मातापितृभ्यां रहिता यथा शोचन्ति दारकाः।।	<td>	1-97-1a1-97-1b	
				
<td>

	तथा शोकपरीताङ्गी धृतिमालम्ब्य दुःखिता।गतेषु तेषु विप्रेषु राजमार्गेण भामिनी।।	<td>	1-97-2a1-97-2b	
				
<td>

	पुत्रेणैव सहायेन सा जगाम शनैः शनैः।अदृष्टपूर्वान्पश्यन्वै राजमार्गेण पौरवः।।	<td>	1-97-3a1-97-3b	
				
<td>

	हर्म्यप्रसादचैत्यांश्च सभा दिव्या विचित्रिताः।कौतूहलसमाविष्टो दृष्ट्वा विस्मयमागतः।।	<td>	1-97-4a1-97-4b	
				
<td>

	सर्वे ब्रुवन्ति तां दृष्ट्वा पद्महीनामिव श्रियम्।गत्या च संहीसदृशीं कोकिलेन स्वरे समाम्।।	<td>	1-97-5a1-97-5b	
				
<td>

	मुखेन चन्द्रसदृशीं श्रिया पद्मालयासमाम्।स्मितेन कुन्दसदृशीं पद्मगर्भसमत्वचम्।।	<td>	1-97-6a1-97-6b	
				
<td>

	पद्मपत्रविशालाक्षीं तप्तजाम्बूनदप्रभाम्।करान्तमितमध्यैषा सुकेशी संहतस्तनी।।	<td>	1-97-7a1-97-7b	
				
<td>

	जघनं सुविशालं वै ऊरू करिकरोपमौ।रक्ततुङ्गतलौ पादौ धरण्यां सुप्रतिष्ठितौ।।	<td>	1-97-8a1-97-8b	
				
<td>

	एवं रूपसमायुक्ता स्वर्गलोकादिवागता।इति स्म सर्वेऽमन्यन्त दुष्यन्तनगरे जनाः।।	<td>	1-97-9a1-97-9b	
				
<td>

	पुनः पुनरवोचंस्ते शाकुन्तलगुणानपि।सिंहेक्षणः सिंहदंष्ट्रः सिंहस्कन्धो महाभुजः।।	<td>	1-97-10a1-97-10b	
				
<td>

	सिंहोरस्कः सिंहबलः सिंहविक्रान्तगाम्ययम्।पृथ्वंसः पृथुवक्षाश्च छत्राकारशिरा महान्।।	<td>	1-97-11a1-97-11b	
				
<td>

	पाणिपादतले रक्तो रक्तास्यो दुन्दुभिस्वनः।राजलक्षणयुक्तश्च राजश्रीश्चास्य लक्ष्यते।।	<td>	1-97-12a1-97-12b	
				
<td>

	आकारेण च रूपेण शरीरेणापि तेजसा।दुष्यन्तेन समो ह्येष कस्य पुत्रो भविष्यति।।	<td>	1-97-13a1-97-13b	
				
<td>

	एवं ब्रुवन्तस्ते सर्वे प्रशशंसुः सहस्रशः।युक्तिवादानवोचन्त सर्वाः प्राणभृतः स्त्रियः।।	<td>	1-97-14a1-97-14b	
				
<td>

	बान्धवा इव सस्नेहा अनुजग्मुः शकुन्तलाम्।पौराणां तद्वचः श्रुत्वा तूष्णींभूता शकुन्तला।।	<td>	1-97-15a1-97-15b	
				
<td>

	वेश्मद्वारं समासाद्य विह्वला सा नृपात्मजा।चिन्तयामास सहसा कार्यगौरवकारणात्।।	<td>	1-97-16a1-97-16b	
				
<td>

	लज्जया च परीताङ्गी राजन्राजसमक्षतः।अघृणा किं नु वक्ष्यामि दुष्यन्तं मम कारणात्।।	<td>	1-97-17a1-97-17b	
				
<td>

	एवमुक्त्वा तु कृपणा चिन्तयन्ती शकुन्तला।'अभिसृत्य च राजानं वेदिता सा प्रवेशिता।।	<td>	1-97-18a1-97-18b	
				
<td>

	सह तेन कुमारेण तरुणादित्यवर्चसा।`सिंहासनस्थं राजानं महेन्द्रसदृशद्युतिम्।।	<td>	1-97-19a1-97-19b	
				
<td>

	शकुन्तला नतशिराः परं हर्षमवाप्य च।'पूजयित्वा यथान्यायमब्रवीत्तं शकुन्तला।।	<td>	1-97-20a1-97-20b	
				
<td>

	`अभिवादय राजानं पितरं ते दृढव्रतम्।एवमुक्त्वा सुतं तत्र लज्जानतमुखी स्थिता।।	<td>	1-97-21a1-97-21b	
				
<td>

	स्तम्भमालिङ्ग्य राजानं प्रसीदस्वेत्युवाच सा।शाकुन्तलोपि राजानमभिवाद्य कृताञ्जलिः।।	<td>	1-97-22a1-97-22b	
				
<td>

	हर्षेणोत्फुल्लनयनो राजानं चान्ववैक्षत।दुष्यन्तो धर्मबुद्ध्या तु चिन्तयन्नेव सोब्रवीत्।।	<td>	1-97-23a1-97-23b	
				
<td>

	किमागमनकार्यं ते ब्रूहि त्वं वरवर्णिनि।करिष्यामि न संदेहः सपुत्राया विशेषतः।।	<td>	1-97-24a1-97-24b	
<td>

	शकुन्तलोवाच।	<td>	1-97-25x	
				
<td>

	प्रसीदस्व महाराज वक्ष्यामि पुरुषोत्तम।एष पुत्रो हि ते राजन्मय्युत्पन्नः परंतप।।	<td>	1-97-25a1-97-25b	
				
<td>

	तस्मात्पुत्रस्त्वया राजन्यौवराज्येऽभिषिच्यताम्।यथोक्तमाश्रमे तस्मिन्वर्तस्व पुरुषोत्तम।।	<td>	1-97-26a1-97-26b	
				
<td>

	मया समागमे पूर्वं कृतः स समयस्त्वया।तत्त्वं स्मर महाबाहो कण्वाश्रमपदं प्रति।।	<td>	1-97-27a1-97-27b	
<td>

	वैशंपायन उवाच।	<td>	1-97-28x	
				
<td>

	तस्योपभोगसक्तस्य स्त्रीषु चान्यासु भारत।शकुन्तला सपुत्रा च मनस्यन्तरधीयत।।	<td>	1-97-28a1-97-28b	
				
<td>

	स धारयन्मनस्येनां सपुत्रां सस्मितां तदा।तदोपगृह्य मनसा चिरं सुखमवाप सः।।	<td>	1-97-29a1-97-29b	
				
<td>

	सोऽथ श्रुत्वापि तद्वाक्यं तस्या राजा स्मरन्नपि।अब्रवीन्न स्मरामीति त्वया भद्रे समागमम्।।	<td>	1-97-30a1-97-30b	
				
<td>

	मैथुनं च वृथा नाहं गच्छेयमिति मे मतिः।नाभिजानामि कल्याणि त्वया सह समागमम्'।।	<td>	1-97-31a1-97-31b	
				
<td>

	धर्मार्थकामसंबन्धं न स्मरामि त्वया सह।गच्छ वा तिष्ठ वा कामं यद्वापीच्छसि तत्कुरु।।	<td>	1-97-32a1-97-32b	
<td>

	।। इति श्रीमन्महाभारते आदिपर्वणि संभवपर्वणि सप्तनवतितमोऽध्यायः।। 97 ।।	<td>		

आदिपर्व